**VÁLLALKOZÁSI KERETMEGÁLLAPODÁS**

TERVEZET

amely létrejött

egyrészről a

**Budapesti Történeti Múzeum**

székhely: 1014 Budapest, Szent György tér 2. Budavári Palota „E” épület

statisztikai számjel: 15490634-9102-322-01

adószám: 15490634-2-41

bankszámlaszám: 11784009-15490634-10030008

képviselő: Dr. Farbaky Péter főigazgató

mint megrendelő (a továbbiakban: Megrendelő/BTM),

másrészről a

név:  **…………………………………**

székhely: …………………………………

cégjegyzékszám: …………………………………

adószám: …………………………………

statisztikai számjel: …………………………………

bankszámlaszám: …………………………………

képviselő: …………………………………

MKIK építőipari kivitelezői nyilvántartási szám: …………………………….

mint vállalkozó (a továbbiakban: Vállalkozó)

között, az alulírott napon és helyen az alábbi feltételekkel:

1. **Előzmények**
   1. A Megrendelő, mint ajánlatkérő a közbeszerzésekről szóló 2015. évi CXLIII. törvény (továbbiakban: Kbt.) Harmadik rész 115. § szerinti nyílt közbeszerzési eljárást indított ***„A Budapesti Történeti Múzeum által a 2017-2020. évben (36 hónap) végzendő régészeti feltárási munkákhoz kapcsolódó gépi földmunka végzése”*** tárgyban. A közbeszerzési eljárás eredményeként a Vállalkozó került nyertes ajánlattevőként kihirdetésre, amelyre tekintettel a Felek a Megrendelő eljárást megindító felhívása, a Megrendelő által rendelkezésre bocsátott közbeszerzési dokumentumok, a közbeszerzési eljárás során adott esetleges kiegészítő tájékoztatások, és a Vállalkozó, mint nyertes ajánlattevő ajánlata alapján a jelen vállalkozási keretmegállapodást (a továbbiakban: Keretmegállapodás) kötik meg.
   2. A Kbt. 35. § szerinti közös ajánlattétel esetén a Megrendelő a Keretmegállapodást a nyertes közös ajánlattevőkkel köti meg. Közös ajánlattétel esetén a jelen Keretmegállapodásban a Vállalkozóra vonatkozó rendelkezések valamennyi nyertes ajánlattevőre egyaránt értendők. A közös ajánlattevők a Keretmegállapodás, valamint a Keretmegállapodáson alapuló megrendelések teljesítéséért a Megrendelő felé egyetemlegesen felelnek.
2. **A Keretmegállapodás tárgya**
   1. A Keretmegállapodás tárgya a Kötv. 7. § 30. pontja szerint definiált régészeti feltárás (régészeti megfigyelés, terepbejárás, próbafeltárás, megelőző feltárás, mentő feltárás, tervásatás, műszeres lelet- és lelőhely-felderítés) során szükségessé váló régészeti bontómunka (Kötv. 7. § 27.) és régészeti földmunka (Kötv. 7. § 31.) gépi munkálatainak elvégzése, ennek keretében a föld kitermelése a Megrendelő által meghatározott kotró/forgó rakodó vagy azzal egyenértékű földmunkagéptípussal – a Megrendelő igénye szerint rézsűkanállal – és a kapcsolódó szakipari munkákelvégzése, valamint a kitermelt föld és építési törmelék elszállítása a Megrendelő által meghatározott billenős tehergépjárművel, vagy azzal egyenértékű szállító eszközzel és konténerekkel (a továbbiakban együttesen: gépi földmunka).

A régészeti feltárásokat a Megrendelő a Kötv. 7. § 1. pont szerinti beruházó (a továbbiakban: Beruházó) Budapest közigazgatási határán belül vagy Pest megyében megvalósított építési tevékenységéhez kapcsolódóan végzi a Kötv. rendelkezései alapján. A jelen Keretmegállapodás azon gépi földmunka elvégzésre terjed ki, amelyek során a Beruházó a Megrendelőt bízta meg a gépi földmunka elvégeztetésével is.

* 1. A gépi földmunka részletes leírását és a Megrendelő részletes szakmai előírásait és elvárásait a Keretmegállapodás 2. sz. mellékleteként csatolt közbeszerzési dokumentumok részét képező műszaki leírás (a továbbiakban: Műszaki Leírás) tartalmazza.
  2. A Vállalkozó vállalja, hogy a Keretmegállapodásban meghatározott és a Műszaki Leírásban részletezett gépi földmunka elvégzésére a Megrendelő rendelkezésére áll, és a munkákat a Keretmegállapodáson alapuló megrendelések alapján elvégzi a Megrendelő részére.

1. **Az egyes beszerzések megvalósítása a Keretmegállapodás alapján** 
   1. A Keretmegállapodás alapján az egyes beszerzések megvalósítására a Kbt. 105. § (1) bek. a) pont szerint, a Megrendelő általi közvetlen megrendelés (a továbbiakban: Megrendelés vagy Megrendelések) útján kerül sor a 3.1.1. – 3.1.4. pontokban foglaltak szerint.
      1. Megrendelő az adott beszerzés megkezdését legalább 5 naptári nappal megelőzően megküldi a Vállalkozó részére az aláírt és kitöltött megrendelőlapot (a továbbiakban: Megrendelőlap), amely tartalmazza a Megrendelés tárgyára és szerződéses feltételeire vonatkozó rendelkezéseket, különösen

* a Megrendelés becsült értékét,
* a régészeti munkavégzés helyszínét (a továbbiakban: munkaterület)

a) az ingatlan címének és helyrajzi számának megadásával vagy

b) más, a beazonosítást egyértelműen lehetővé tévő módon

és a munkaterület m2-ben megadott nagyságát,

* a régészeti munkavégzés tervezett időtartamát - heti vagy havi bontásban, illetve a Megrendelőlap megküldésének időpontjában rendelkezésére álló információk alapján tervezett kezdési és befejező időpont megjelölésével,
* a teljesítés tervezett határidejét,
* az ásatásvezető régész nevét,
* a Vállalkozó által biztosítandó kotró/forgó, rakodó vagy azzal egyenértékű földmunkagépeket és szállítóeszközöket,
* a Megrendelő részéről helyszíni kapcsolattartásra jogosult személy(ek) és elérhetőségeik megnevezését, akik az építési naplóba történő bejegyzésre és a szerződés teljesítése során folytatandó egyeztetésekre, valamint a teljesítés igazolására jogosultak,
* amennyiben a gépi földmunka elvégzésére irányuló Megrendelés európai uniós forrásból megvalósításra kerülő Beruházáshoz kapcsolódik, ennek finanszírozására vonatkozó speciális előírásokat,
* továbbá a megrendelés teljesítésének egyéb, a Megrendelő által lényegesnek tekintett feltételeit.
  + 1. A Vállalkozó a Megrendelést a Megrendelőlap átvételét követő 3 naptári napon belül köteles visszaigazolni, egyúttal tájékoztatni a Megrendelőt a Vállalkozó által a helyszíni kapcsolattartásra kijelölt, az építési napló, illetve gépüzemnapló vezetésére is jogosult személy névéről és elérhetőségeiről.
    2. A Vállalkozó a Megrendelőlapon feltüntetett kezdési időpontban köteles a munkaterületen felvonulni és a Megrendelő ásatásvezető régészének irányítása mellett megkezdeni a gépi földmunka végzését.
    3. A Megrendelő a Megrendelőlapon feltüntetett bármely adat módosításáról haladéktalanul - de legkésőbb a felmerülését követő 5 naptári napon belül - írásban értesíti a Vállalkozót.
  1. A Keretmegállapodás alapján Megrendelés a Kbt. 104. § (8) bekezdésére figyelemmel kizárólag a Keretmegállapodás 4. pontban meghatározott időtartama alatt adható, illetve köthető, és a Keretmegállapodás alapján beszerzett mennyiség nem haladhatja meg a Keretmegállapodásban előirányzott teljes mennyiséget.
  2. Vállalkozó tudomásul veszi, hogy a Megrendelő a Kbt. 104. § (7) bekezdésében foglaltakat alkalmazhatja.

1. **A Keretmegállapodás időtartama**

Felek a Keretmegállapodást az aláírás napjától számítva a közbeszerzés becsült értékének (nettó 95.000.000,- Ft, azaz nettó kilencvenötmillió Ft) eléréséig, de legkésőbb az aláírás napjától számított 36 hónapig terjedő határozott időtartamra kötik.

1. **A teljesítés részletes feltételei**
   1. A Vállalkozó a gépi földmunkát a Keretmegállapodásnak, a közbeszerzési dokumentumoknak, a Műszaki Leírásnak, a Megrendelésben foglaltaknak és a nyertes ajánlatának a figyelembevételével, a hatályban levő jogszabályok, műszaki és szakágazati szabványok, hatósági előírások, továbbá a munkaterületen érvényben lévő szabályzatok és előírások teljes körű betartása mellett, és a Megrendelő utasításainak megfelelően köteles a Megrendelő által előírt határidőre elvégezni.
   2. Vállalkozó kijelenti, hogy a teljesítésre a gépi földmunka elvégzéséhez szükséges ismeretek és szakmai gyakorlat birtokában vállalkozik, továbbá rendelkezik a teljesítéshez szükséges engedélyekkel, jogosultságokkal.

A Vállalkozó vállalja, hogy a teljesítés során az általánosan elfogadott szakmai elveknek megfelelően, a jelentős gyakorlattal rendelkező vállalkozótól elvárható legnagyobb gondossággal, magas színvonalon, a Megrendelő szakmai és gazdaságossági szempontjai és a Megrendelő által ellátott közfeladatok messzemenő figyelembevétele mellett jár el, és mindent megtesz az egyes Megrendelések sikeres megvalósításáért.

* 1. A Megrendelő nevében nyilatkozat tételére, az adott Megrendelés keretében ellátandó feladatokhoz kapcsolódó utasítás adására, az egyes feladatok végrehajtása határidejének és Megrendelő elvárásainak meghatározására a 13.2.1. pontban meghatározott személyek jogosultak.
     1. Ha a Megrendelő utasítása jogszabályt, hatósági határozatot sért, vagy az élet-és vagyonbiztonságot veszélyezteti, a Vállalkozó köteles azt megtagadni, továbbá az utasítást és az azt megtagadó jognyilatkozatot köteles az építési naplóba bejegyezni az épített környezet alakításáról és védelméről szóló 1997. évi LXXVIII. törvény (Étv.) 40/A. §-a szerint.
     2. Ha a Megrendelő utasítása egyébként célszerűtlen vagy szakszerűtlen, a Vállalkozó köteles a Megrendelőt erre írásban figyelmeztetni. A figyelmeztetés elmulasztásából eredő károkért a Vállalkozót teljes felelősség terheli a Megrendelő felé. Véleménykülönbség esetén a Vállalkozó észrevételeit az építési naplóban kell rögzíteni. Amennyiben Megrendelő a Vállalkozó észrevételei, kifogásai ellenére továbbra is fenntartja utasítását, az utasítás végrehajtásából eredő következmények a Megrendelőt terhelik.
  2. Megrendelő köteles a Vállalkozó belépését a munkaterületre a régészeti munkavégzés Megrendelőlapon szereplő tervezett időtartama alatt biztosítani. Amennyiben a munkaterület munkavégzésre nem alkalmas, a Vállalkozó a munkaterületről levonulhat és a Megrendelő újabb utasításáig a munkaterületen nem köteles felvonulni.
  3. A Vállalkozó az egyes Megrendelések megvalósítása során a Megrendelő igénye szerint folyamatosan és egyenletesen köteles biztosítani a teljesítéshez szükséges személyi és tárgyi feltételeket, ennek keretében a Megrendelő által meghatározott kotró/forgó, rakodó vagy azzal egyenértékű földmunkagépeket – a Megrendelő igénye szerint rézsűkanállal –, a Megrendelő által meghatározott tehergépjárműve(ke)t, egyéb szállító eszközöket, konténereket, valamint a gépek biztonságos és szakszerű üzemeltetéshez szükséges létszámú, végzettségű és képesítésű személyzetet.

Vállalkozó a munkavégzés megkezdése előtt, illetve a munkavégzés időtartama alatt szükség szerint folyamatosan köteles az általa foglalkoztatottakat, illetve alvállalkozóit munka-, baleset- és tűzvédelmi oktatásban részesíteni, különös tekintettel a munkaterületen esetlegesen fellelhető tűz- és robbanásveszélyes anyagokra.

* 1. A Vállalkozó köteles gondoskodni az alvállalkozói építési napló megnyitásáról és folyamatos vezetéséről, illetve képviselője köteles az építési naplót legalább 2 (kettő) naponként ellenjegyezni, a Megrendelő által tett bejegyzésekre, megrendelésekre, problémákra 2 (kettő) napon belül az építési naplóban észrevételt tenni.
  2. A Vállalkozó az egyes Megrendelések szerinti gépi földmunkákat a Megrendelőlapon meghatározott időtartam alatt folyamatosan köteles végezni, ennek során köteles figyelembe venni és betartani azon határidőket, amelyeket az egyes Megrendelések megvalósítása során a Megrendelő meghatároz.   
     1. Vállalkozó a munkavégzése időbeosztását a régészeti feltárások hétköznap reggel 7.00 órától délután 16.00 óráig tartó tervezett munkaideje szerint köteles szervezni. Amennyiben a Megrendelő a jelen pont szerinti munkaidőn túlmenően, illetve hétvégén és munkaszüneti napokon is igényt tart gépi földmunkák végzésére, a Vállalkozó erre tekintettel többletdíjazásra vagy költségtérítésre nem jogosult.
     2. A munkavégzés közben a Vállalkozó hibáján és érdekkörén kívüli okból bekövetkező átmeneti munkaszünet esetén (pl. vihar, bomba felfedezése, stb.), továbbá a kifejezetten a Megrendelő által kért átmeneti jellegű leállások (a továbbiakban együtt: állásidő) esetén az állásidő tartamát, kezdő és befejező időpontját az építési naplóban rögzíteni kell, az ásatásvezető régész kötelező ellenjegyzése mellett. Az állásidő után az ásatásvezető régész joga a munkakezdés, illetve a munkavégzés folytatásának elrendelése vagy aznapi végleges felfüggesztése.
  3. A Megrendelő köteles a gépi földmunka elvégzéséhez szükséges valamennyi rendelkezésére álló információt – különösen a munkavégzés régészeti szakmai kötelezettségeire vonatkozó általános tájékoztatást és iránymutatást –, a Vállalkozó részére megadni, a Vállalkozó kérdéseit haladéktalanul megválaszolni, és a megrendelői döntéseket olyan időpontban meghozni, hogy az a Vállalkozó teljesítési határidejének betartását biztosítsa.
  4. A Megrendelő köteles a munkaterületen folyamatosan biztosítani a régészeti felügyeletet.
  5. A Vállalkozó a teljesítés során alvállalkozó igénybevételére a Kbt. 138. §, valamint Ptk. szabályainak megfelelően jogosult.
     1. A Vállalkozó a Keretmegállapodás 4. sz. mellékletét képező nyilatkozatban köteles a Megrendelőnek valamennyi olyan alvállalkozót bejelenteni, aki részt vesz a Keretmegállapodáson alapuló Megrendelések teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt köteles nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll kizáró okok hatálya alatt.

A Vállalkozó a Keretmegállapodás időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll kizáró okok hatálya alatt.

* + 1. Az alvállalkozói teljesítés összesített aránya nem haladhatja meg a Keretmegállapodás alapján adott Megrendelés értékének 65%-át. Az alvállalkozóknak a Megrendelés teljesítésében való részvétele arányát az határozza meg, hogy milyen arányban részesülnek a Megrendelés általános forgalmi adó nélkül számított ellenértékéből.

A teljesítésben részt vevő alvállalkozó nem vehet igénybe az alvállalkozói szerződés értékének 65%-át meghaladó mértékben további közreműködőt.

* + 1. Kivitelező az alvállalkozóval kötött szerződésben az alvállalkozó teljesítésének elmaradásával vagy hibás teljesítésével kapcsolatos igényeinek biztosítékaként legfeljebb a szerződés szerinti, áfa nélkül számított ellenszolgáltatás 10-10%-át elérő biztosítékot köthet ki.
    2. A Vállalkozó kötelezettséget vállal arra, hogy nem vesz igénybe olyan alvállalkozót, amelynek közreműködése esetén a 11.3. pont szerinti biztosítási kondíciók nem garantálhatók.

* + 1. Az igénybevett alvállalkozók, illetve a Vállalkozó érdekkörében eljáró bármely más személyek tevékenységéért a Vállalkozó úgy felel, mintha a feladatokat saját maga végezte volna, alvállalkozó jogosulatlan igénybe vétele esetén pedig felel mindazokért a károkért is, ami enélkül nem következett volna be.
  1. A Megrendelő a teljesítés során jogosult a Vállalkozó munkavégzését folyamatosan figyelemmel kísérni, a Vállalkozótól írásos tájékoztatást kérni, a keletkezett iratokba betekinteni.

A Vállalkozó köteles a Megrendelőt tevékenységéről a Megrendelő kérése szerint, illetve szükség esetén – különösen, ha újonnan felmerülő körülmények a megrendelői utasítások módosítását teszik indokolttá, vagy a gépi földmunka határidőre történő szerződésszerű teljesítését, előrehaladását vagy eredményességét befolyásoló körülmények merülnek fel – a Megrendelő kérése nélkül is tájékoztatni. A tájékoztatási kötelezettség elmulasztásából eredő károkért a Vállalkozó teljes körű felelősséggel tartozik a Megrendelő felé.

* 1. A Megrendelő ásatásvezető régésze jogosult a Vállalkozó munkavégzését azonnali hatállyal leállítani (a továbbiakban: Leállás), amennyiben régészeti vagy egyéb szempontból szakszerűtlen munkavégzést tapasztal. A jelen pont szerinti Leállás időtartamára a Vállalkozó Vállalkozási Díjra nem jogosult.
  2. A teljesítés során a Vállalkozó által készített, a Megrendelőnek bármely formában átadott dokumentumok, anyagok, az azokban foglalt információk a Megrendelő tulajdonába kerülnek, amelyek felett a Megrendelő kizárólagosan jogosult rendelkezni.
  3. A Vállalkozó tudomásul veszi, hogy az egyes Megrendelések megvalósítása során a Vállalkozó tevékenységével összefüggésben vagy a Vállalkozó érdekkörében elkövetett bármely jogszabálysértés jogkövetkezményeként a Vállalkozóval szemben kiszabott bírság, hatósági szankció kizárólag a Vállalkozót terheli, ezek tekintetében a Vállalkozó semmilyen jogcímen nem támaszthat igényt a Megrendelővel szemben.
  4. A Vállalkozó az egyes Megrendelések keretében teljesítendő gépi földmunkára, az annak elvégzését követő műszaki átadás-átvétel időpontjától kezdődően 12 hónap időtartamra jótállást köteles vállalni.

1. **Vállalkozási Díj**
   1. A Keretmegállapodásban és az egyes Megrendelésekben meghatározott gépi földmunkának határidőre történő, teljes körű, szerződésszerű és hiánytalan elvégzéséért a Vállalkozót a közbeszerzési eljárásban benyújtott ajánlatában rögzített üzemóradíjak, valamint egységárak alapján meghatározott vállalkozási díj (a továbbiakban: Vállalkozási Díj) illeti meg.

|  |  |  |
| --- | --- | --- |
| **Sorszám** | **Megnevezés** | **Nettó ajánlati ár** |
| **1** | Forgó-rakodó földmunkagép rézsűkanállal nettó üzemóradíja | ……………… HUF/óra |
| **2** | Forgó-rakodó földmunkagép törőfejjel nettó üzemóradíja | ……………… HUF/óra |
| **3** | Forgó-rakodó földmunkagép nettó ki- és beállási díja | ………… HUF/alkalom |
| **4** | Homlokrakodó földmunkagép 1 m3 kanállal nettó üzemóradíja | …………….. HUF/óra |
| **5** | Homlokrakodó földmunkagép törőfejjel nettó üzemóradíja | ……………… HUF/óra |
| **6** | Homlokrakodó földmunkagép nettó ki- és beállási díja | ………….. HUF/alkalom |
| **7** | Univerzális mini földmunkagép kanállal nettó üzemóradíja | ……………… HUF/óra |
| **8** | Univerzális mini földmunkagép bontófejjel nettó üzemóradíja | ……………… HUF/óra |
| **9** | Univerzális mini földmunkagép nettó ki- és beállási díja | ………….. HUF/alkalom |
| **10** | Tehergépjármű helyi fuvar nettó díja Budapest közigazgatási határán belül | ……………… HUF/óra |
| **11** | Tehergépjármű helyi fuvar nettó díja Pest megye közigazgatási határán belül | ……………… HUF/óra |
| **12** | Tehergépjármű nettó ki- és beállási díja Budapest közigazgatási határán belül | ………….. HUF/alkalom |
| **13** | Tehergépjármű nettó ki- és beállási díja Pest megye közigazgatási határán belül | ………….. HUF/km |
| **14** | Kitermelt föld, építési törmelék elszállításának nettó díja gépkocsival, lerakóhelyre, sitt lerakójeggyel Budapest közigazgatási határán belül | ……….…. HUF/m3 |
| **15** | Kitermelt föld, építési törmelék elszállításának nettó díja gépkocsival, lerakóhelyre, sitt lerakójeggyel Pest megye közigazgatási határán belül | ……….…. HUF/m3 |
| **16** | Konténeres tehergépjármű nettó ki- beállási díja Budapest közigazgatási határán belül | ………….. HUF/alkalom |
| **17** | Konténeres tehergépjármű nettó ki- beállási díja Pest megye közigazgatási határán belül | ………….. HUF/km |
| **18** | Kitermelt föld, építési törmelék elszállításának nettó díja konténerben, lerakóhelyre, sitt lerakójeggyel Budapest közigazgatási határán belül | ……….…. HUF/m3 |
| **19** | Kitermelt föld, építési törmelék elszállításának nettó díja konténerben, lerakóhelyre, sitt lerakójeggyel Pest megye közigazgatási határán belül | ……….…. HUF/m3 |
| **20** | Föld visszatöltés, tömörítés kézi erővel nettó díja | ……….…. HUF/m2 |
| **21** | Föld visszatöltés, tömörítés gépi erővel (Trɤ 95) nettó díja | ……….…. HUF/m2 |
| **22** | Fém kordon (munkatér lehatárolásához) nettó díja | ……….. HUF/m/hónap |
| **23** | Fém kordon ki- és beszállítási díja | ……. HUF/alkalom |

* 1. A Vállalkozási Díj teljes körű, így magában foglalja a Vállalkozó munkadíját és a Vállalkozónak a gépi földmunka elvégzésével kapcsolatban felmerülő valamennyi anyag-, illetve egyéb költségét és készkiadását, azok jogcímére és felmerülési időpontjára való tekintet nélkül.
  2. A Vállalkozási Díj a Keretmegállapodás időtartama alatt – a Kbt. 141. §-ára figyelemmel – évente egy alkalommal, a Felek tárgyalásai alapján, legfeljebb a Központi Statisztikai Hivatal által közzétett éves átlagos inflációs érték figyelembevételével változhat. A Vállalkozó köteles elfogadni a Vállalkozási díj indexálásnak megfelelő csökkenését, de Megrendelő nem köteles elfogadni a Vállalkozási díj emelésére vonatkozó igényt.

A módosított Vállalkozási Díj a tárgyév március 1. napjától megrendelt gépi földmunka végzésére alkalmazandó.

* 1. A nyertes ajánlat azon további eleme(i), amelyek értékelésre kerültek:

|  |  |  |
| --- | --- | --- |
| **Sorszám** | **Megnevezés** |  |
| **24** | A teljesítés során igénybe vett gépjárművek legalacsonyabb környezetvédelmi osztálya | …………………. |

1. **A Vállalkozási Díj elszámolása**
   1. A Megrendelő a munka elvégzéséhez előleglehívási lehetőséget a Keretmegállapodáson alapuló Megrendelések vonatkozásában külön-külön biztosít

a) a Kbt. 135. § (7) bekezdésében foglaltak szerint, amennyiben az adott Megrendelés teljesítésének időtartama a két hónapot meghaladja, a Megrendelés - általános forgalmi adó nélkül számított - becsült értéke 5%-ának megfelelő összeg, de legfeljebb hetvenötmillió forint erejéig, illetve

b) a Kbt. 135. § (9) bekezdésében foglaltak szerint, támogatásból megvalósuló közbeszerzés esetén, szállítói kifizetés során – ha külön jogszabály magasabb mértékű szállítói előleg nyújtását nem írja elő – az adott Megrendelés - általános forgalmi adó nélkül számított - elszámolható összege 30%-ának megfelelő mértékű összegben.

Vállalkozó – amennyiben egy adott Megrendelés vonatkozásában előleg-lehívási lehetőségével élni kíván és az igényelt előleg mértéke a Megrendelés – általános forgalmi adó nélkül számított – elszámolható összegének 10 (tíz) %-át meghaladja – legkésőbb az előleg folyósításának időpontjáig előleg-visszafizetési biztosítékot köteles nyújtani. A biztosíték kötelező mértéke a Megrendelés – általános forgalmi adó nélkül számított – elszámolható összege 10 (tíz) %-ának és az igényelt előleg összegének különbözete.

Az előleg-visszafizetési biztosíték – a Kbt. 134. § (6) bekezdés a) pontja alapján – Vállalkozó választása szerint nyújtható óvadékként az előírt pénzösszeg Megrendelő fizetési számlájára történő befizetésével, átutalásával, pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított – készfizető kezességvállalást tartalmazó – kötelezvénnyel, a szerződéstervezetben részletezettek szerint.

Megrendelő – vagy támogatásból megvalósuló építési beruházás esetén szállítói kifizetés során a kifizetésre köteles szervezet – az előleget Vállalkozó kérésére legkésőbb az építési munkaterület átadását követő 15 (tizenöt) napon belül fizeti ki.

* 1. Az egyes Megrendelések megvalósítása tekintetében a Vállalkozási Díj a Vállalkozó ajánlatában foglalt üzemóradíjak, valamint egységárak alapján kerül megállapításra.
  2. A Felek a Vállalkozási Díjat megrendelésenként, az egyes Megrendelések szerint elvégzendő munka befejezését követően, tételes felmérés alapján számolják el.
     1. Az elszámolás alapja Megrendelésenként a Vállalkozó által vezetett építési naplóban rögzített teljesítés, illetve a Megrendelő által vezetett helyszíni tevékenységi naplóba tett bejegyzések. Eltérés esetén a Megrendelő által vezetett helyszíni tevékenységi napló adatai irányadóak.
     2. A Vállalkozó az egyes Megrendelésekhez kapcsolódó teljesítéseit a Megrendelő által vezetett helyszíni tevékenységi naplóban a Megrendelő kijelölt ásatásvezető régésze vagy műszaki koordinátora rögzíti, amit a Vállalkozó képviselője jóváhagy. Amennyiben Vállalkozó 3 (három) munkanapon belül nem hagyja jóvá a Megrendelő által rögzített elszámolást, az a Felek által jóváhagyott tételes elszámolásnak minősül.
     3. Vállalkozó Megrendelésenként az elvégzett munka befejezését követően megküldi a Megrendelő részére a jóváhagyott tételes elszámolásokat, az ezekhez kapcsolódó vállalkozási díj kimutatást, és a teljesítésigazolás tervezetét.
  3. A Vállalkozási Díj elszámolása rendkívüli esetekben
     1. Az 5.7.2. pontban meghatározott állásidő esetén a Vállalkozó – az adott Megrendeléshez kapcsolódóan, legfeljebb napi 2 (kettő) óra tekintetében - a Vállalkozási Díj 30 %-ára jogosult, ezen túlmenően a Vállalkozó az állásidő tekintetében egyéb igényt a Megrendelővel szemben nem érvényesíthet.
     2. Az 5.4. pontban meghatározottak szerint a munkavégzésre nem alkalmas munkaterület munkavégzésre alkalmas állapotba hozásáig terjedő időtartamra a Vállalkozó – az adott Megrendeléshez kapcsolódóan, legfeljebb napi 2 (kettő) óra tekintetében - a Vállalkozási Díj 30 %-át számíthatja fel.
  4. Amennyiben a munkavégzés a Vállalkozó hibájából vagy érdekkörébe tartozó bármely okból nem kezdődik el, megszakad, vagy szünetel, vagy a munkavégzést a Megrendelő az 5.12. pont szerint leállítja, a Leállás idejére a Vállalkozó nem jogosult Vállalkozási díjra, a Megrendelő pedig jogosult a szerződésszegés jogkövetkezményeit érvényesíteni.
  5. A Kbt. 136. § (1) bekezdés a) pontja alapján a Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak.

1. **A teljesítés igazolása**
   1. A Megrendelő a 7.3. pont szerinti elszámolás alapján, annak átvételét követő legkésőbb 15. napon kiállítja a Vállalkozó által a tárgyhónapban elvégzett munkákra vonatkozó teljesítésigazolást.
   2. A Megrendelő részéről a Vállalkozó teljesítésének igazolására a 13.2.1. pontban meghatározott személyek közül két személy együttesen jogosult. A Vállalkozó tudomásul veszi, hogy szerződésszerű teljesítés ellenőrzésére a Megrendelő harmadik személyt is igénybe vehet.
   3. Amennyiben a teljesítésigazolás kiadására a 8.1. pont szerinti határidőben nem kerül sor, Vállalkozó köteles a teljesítésigazolás hiányára Megrendelőt írásban figyelmeztetni. A figyelemfelhívásnak a Megrendelő általi átvételét követő 5. (ötödik) napon a teljesítésigazolás kiadottnak minősül.
   4. A Felek rögzítik, hogy bármely, a Keretmegállapodásnak, vagy a Keretmegállapodáson alapuló Megrendelésnek maradéktalanul meg nem felelő teljesítés jogi fenntartás nélküli elfogadása a Megrendelő részéről nem jelent joglemondást a Megrendelőt a szerződésszegés jogkövetkezményeként megillető, a jelen Keretmegállapodásból eredő egyéb igények – így a késedelmes, illetve a hibás teljesítés miatt kikötött kötbér és kártérítés – érvényesítéséről.
2. **Fizetési feltételek**
   1. A Vállalkozási Díjat a Megrendelő Megrendelésenként – a 7.1. pont alkalmazása esetén – 1 előlegszámla, illetve havonta 1 részszámla, továbbá 1 végszámla alapján fizeti meg a Vállalkozó részére a Kbt. 135. § (5) bekezdésében foglaltaknak megfelelően.
   2. A Vállalkozó a számláihoz köteles mellékelni a 8.2. pontban meghatározott személyek által aláírt teljesítésigazolás eredeti példányát.

A Vállalkozó a számláját postai úton, vagy személyesen a Budapesti Történeti Múzeum Ásatási Iroda (1014 Budapest, Szent György tér 2., Budavári Palota „E” épület, II. emelet 265. szoba) részére címezve köteles benyújtani.

* 1. A Vállalkozó tudomásul veszi, hogy a Megrendelő számlát kizárólag a 9.2. pontban meghatározott feltételek szerint, a teljesítésigazolás eredeti példányának csatolása mellett fogad be.
  2. A 7.1. pont alkalmazása esetén a Megrendelő az előleget legkésőbb a munkaterület átadását követő 15 napon belül köteles kifizetni az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 30. § (1) bekezdése alapján.

Az előlegen túlmenően a Vállalkozási Díj megfizetése a Ptk. 6:130. § (1)-(3) bekezdései alapján a Vállalkozó számláinak kézhezvételétől számított 30 napon belül a Vállalkozó bankszámlájára történő átutalással történik.

A Vállalkozási Díj azon a napon minősül megfizetettnek, amikor annak összegével a Megrendelő számlavezető pénzügyi szolgáltatója a Megrendelő számláját megterheli.

* 1. A Vállalkozó tudomásul veszi, hogy a Vállalkozási Díj pénzügyi teljesítésének feltétele az adózás rendjéről szóló 2003. évi XCII. törvény (a továbbiakban: Art.) 36/A. §-ban foglaltak teljesülése. Ha a Vállalkozónak a kifizetés időpontjában az együttes adóigazolás alapján köztartozása van, a Megrendelő a vállalkozói teljesítés ellenértékét a köztartozás erejéig az Art. 36/A. § (3) bekezdése szerint visszatartja.
  2. Amennyiben a Vállalkozó a teljesítéshez alvállalkozót vesz igénybe a Vállalkozási Díj megfizetése a 322/2015. (X. 30.) Korm. rendelet 32/A. §-ban foglaltak alapján - a Ptk. 6:130. § (1)-(3) bekezdésétől eltérően - az alábbiak szerint történik:

a) a Kbt. 35. § szerinti közös ajánlattétel esetén az ajánlattevőként szerződő felek legkésőbb a teljesítés elismerésének időpontjáig kötelesek nyilatkozatot tenni a Megrendelőnek, hogy közülük melyik mekkora összegre jogosult az ellenszolgáltatásból;

b) a Vállalkozó legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat;

c) a Vállalkozó a teljesítés elismerését követően állítja ki számláját, a számlában részletezve az alvállalkozói teljesítés, valamint a fővállalkozói teljesítés mértékét;

d) a c) pont szerint a számlában feltüntetett alvállalkozói teljesítés ellenértékét a Megrendelő tizenöt napon belül átutalja a Vállalkozónak;

e) A Vállalkozó haladéktalanul kiegyenlíti az alvállalkozók számláit, vagy az adózás rendjéről szóló 2003. évi XCII. törvény (a továbbiakban: Art.) 36/A. § (3) bekezdése szerint azt vagy annak egy részét visszatartja, illetve az alvállalkozóval kötött szerződésben foglaltak szerint az alvállalkozói díj egy részét visszatartja;

f) a Vállalkozó átadja az e) pont szerinti átutalások igazolásainak másolatait vagy az alvállalkozó köztartozást mutató együttes adóigazolásának másolatát a Megrendelőnek (annak érdekében, hogy a Megrendelő megállapíthassa, hogy a Vállalkozó jogszerűen nem fizette ki a teljes összeget az alvállalkozónak);

g) a Vállalkozó által benyújtott számlában megjelölt, fővállalkozói teljesítés ellenértékét a Megrendelő tizenöt napon belül átutalja a Vállalkozónak, ha a Vállalkozó az alvállalkozókkal szembeni fizetési kötelezettségét az Art. 36/A. §-ára is tekintettel teljesítette;

h) ha a Vállalkozó az e) vagy az f) pont szerinti kötelezettségét nem teljesíti, az ellenszolgáltatás fennmaradó részét a Megrendelő őrzi, és az akkor illeti meg a Vállalkozót, ha a Megrendelő részére igazolja, hogy az e) vagy az f) pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó vagy szakember nem jogosult a Vállalkozó által a b) pont szerint bejelentett összegre vagy annak egy részére;

i) részben vagy egészben európai uniós támogatásból megvalósított közbeszerzés esetén a d) pont szerinti határidő harminc nap.

A fentieket az ellenszolgáltatás minden részletének teljesítése során alkalmazni kell.

* 1. A Vállalkozó tudomásul veszi, hogy a Keretmegállapodás teljesítéshez szükséges pénzügyi fedezet teljes egészében nem áll a Megrendelő rendelkezésére, mivel azt az - építési engedélyek szakhatósági állásfoglalásai alapján a régészeti feltárások elvégzésére kötelezett - Beruházó bocsátja a Megrendelő rendelkezésére.

1. **A szerződésszegés jogkövetkezményei**
   1. Szerződésszegésnek minősül minden olyan magatartás vagy mulasztás, amellyel bármelyik Fél jogszabály, a Keretmegállapodás, vagy a Keretmegállapodáson alapuló Megrendelések alapján őt terhelő bármely kötelezettségének teljesítését elmulasztja.
   2. A vállalkozói számla késedelmes kiegyenlítése esetén a Vállalkozó a Polgári Törvénykönyvről szóló 2013. évi V. törvény (a továbbiakban: Ptk.) 6:155. § (1) bekezdése szerinti késedelmi kamatot követelhet a Megrendelőtől.
   3. A Vállalkozó felelősségi és érdekkörébe eső okok miatti késedelmes teljesítés, hibás teljesítés vagy nem-teljesítés esetén a Megrendelő késedelmi, hibás teljesítési, illetve meghiúsulási kötbér felszámítására jogosult, a Vállalkozó pedig annak megfizetésére köteles a Ptk. 6:186.§ – 6: 189.§ rendelkezései szerint.
   4. ***Késedelmi kötbér*** 
      1. A Keretmegállapodás keretében megvalósított beszerzések során a Megrendelésekben meghatározott munkavégzésnek a Vállalkozó számára felróható késedelmes teljesítése esetén a Vállalkozó késedelmi kötbér fizetésére köteles.
      2. Késedelmes teljesítésnek minősül különösen, de nem kizárólagosan

* a Megrendelés teljesítési határidejének elmulasztása,
* a Megrendelő által a Megrendelés megvalósítása során írásban meghatározott határidők elmulasztása,
* ha a Vállalkozó a kötelezettségeit nem a Megrendelő utasításai szerinti vagy nem a Keretmegállapodásban vagy a Megrendelésekben meghatározott határidőben teljesíti,
* ha a Vállalkozó a munkaterületen 7.30 óráig nem jelenik meg a Megrendelő által igényelt földmunkagépekkel, szállítóeszközökkel és a biztonságos és szakszerű üzemeltetéshez szükséges személyzettel, és nem kezdi meg a munkavégzést.
  + 1. A késedelmi kötbér alapja az adott közbeszerzésnek a Megrendelésben meghatározott nettó becsült értéke, mértéke 0,5% naponta.
    2. Amennyiben a Vállalkozó késedelme eléri a 30 napot, úgy a Megrendelő ettől az időponttól kezdődően jogosulttá válik a Keretmegállapodást– erre való hivatkozással – azonnali hatályú felmondással megszüntetni.
    3. Amennyiben a Megrendelő az elmulasztott határidőre póthatáridőt tűz ki, a póthatáridő kitűzése, illetve a póthatáridő alatti teljesítés nem mentesíti a Vállalkozót a késedelmi kötbér megfizetése alól.
  1. ***Hibás teljesítési kötbér***
     1. A Vállalkozó felelősségi körébe tartozó hibás teljesítés esetén a Vállalkozó hibás teljesítési kötbér fizetésére köteles.
     2. A Vállalkozó hibás teljesítésének minősül különösen, de nem kizárólagosan
* a jelen keretmegállapodás 5.1. pontjában meghatározott előírások figyelmen kívül hagyása a teljesítés során,
* ha a Vállalkozó a kötelezettségeit nem a Megrendelő utasításai szerint vagy nem a Keretmegállapodásban vagy a Megrendelésekben meghatározott feltételek szerint teljesíti,
* ha a Vállalkozó a munkaterületen nem biztosítja a Megrendelő által meghatározott típusú és mennyiségű földmunkagépet vagy szállítóeszközt, konténert, illetve a biztonságos és szakszerű üzemeltetéshez szükséges személyzetet,
* ha a Vállalkozó alkalmazottja, alvállalkozója munkavégzésre alkalmatlan állapotban jelenik meg a munkaterületen (ideértve különösen az alkoholos állapotot, vagy a megfelelő munkavédelmi eszközök nélküli megjelenést),
* ha a Vállalkozó a munkaterületet – a Megrendelő helyszíni képviselőjének jóváhagyása nélkül – az aznapi munkavégzés befejezése előtt elhagyja, illetve jogszerű indok nélkül megszünteti a munkavégzést,
* ha a Vállalkozó a régészeti bontómunka során – a Megrendelő ásatásvezető régészének utasítása ellenére – nem szakszerűen jár el (pl. „túlbontás”)
* ha a Vállalkozó szándékosan kárt okoz a leletekben, objektumokban, illetve a felvonulási és munkaterületen.   
  + 1. A hibás teljesítési kötbér alapja az adott közbeszerzésnek a Megrendelésben meghatározott nettó becsült értéke, mértéke 15%.
    2. 3 alkalommal érvényesített hibás teljesítési kötbért követő újabb hibás teljesítés esetén, a Megrendelő ettől az időponttól kezdődően jogosulttá válik a Keretmegállapodást– erre való hivatkozással – azonnali hatályú felmondással megszüntetni.
  1. ***Meghiúsulási kötbér***
     1. A Vállalkozó meghiúsulási kötbér fizetésére köteles, amennyiben
* a Keretmegállapodáson alapuló Megrendelés megvalósítása a Vállalkozónak felróható okból lehetetlenné válik, vagy
* a Vállalkozó a teljesítést megtagadja, vagy
* ha a Megrendelő – késedelmes teljesítés esetén fizetendő kötbérmaximum elérését követően, vagy 3 alkalommal érvényesített hibás teljesítési kötbért követő újabb hibás teljesítés esetén – a Keretmegállapodás 10.4.4., illetve 10.5.4. pontjában foglaltak szerint a Keretmegállapodást azonnali hatályú felmondással megszünteti,
* ha a Megrendelő a Vállalkozó egyéb súlyos szerződésszegése miatti azonnali hatályú felmondással él.
  + 1. A meghiúsulási kötbér alapja az adott közbeszerzésre vonatkozó Megrendelés nettó becsült értéke. A meghiúsulási kötbér mértéke a kötbéralap 30 %-a.
  1. A késedelmi vagy hibás teljesítési kötbér megfizetése nem mentesíti a Vállalkozót a teljesítés alól, míg a meghiúsulási kötbér érvényesítése a teljesítés követelését kizárja.
  2. A kötbért a Megrendelő akkor is követelheti, ha kára nem merült fel. A kötbér megfizetése nem érinti a Megrendelő jogát a szerződésszegéssel okozott és a kötbér összegével nem fedezett károk megtérítésének követelésére.
  3. A Vállalkozó a késedelmi, hibás teljesítési, illetve meghiúsulási kötbért, illetve a Megrendelő részére fizetendő kártérítés összegét a Megrendelő felszólításától számított 8 napon belül köteles a Megrendelő bankszámlájára történő átutalással megfizetni. A Megrendelő választása szerint a kötbérigényét jogosult a jelen Keretmegállapodás alapján fennálló vagy keletkező fizetési kötelezettségébe történő beszámítással is érvényesíteni.

* 1. A Felek kifejezetten rögzítik, hogy a Keretmegállapodásnak maradéktalanul meg nem felelő vállalkozói teljesítés elfogadása nem jelent lemondást a Megrendelő részéről a Keretmegállapodásból eredő egyéb igények, így kötbér és kártérítés érvényesítéséről, erre vonatkozóan a Megrendelő jogfenntartással él.

1. **Felelősség a károkozásért**
   1. A Vállalkozó teljes kártérítési felelősséggel tartozik a kötelezettségeinek szándékos vagy gondatlan megszegésével, illetve mulasztásával összefüggésben a Megrendelőnek vagy harmadik személynek okozott valamennyi kárért.
   2. A Vállalkozó jogi és anyagi felelősség terhe mellett, saját költségére köteles gondoskodni arról, hogy a Keretmegállapodás teljes időtartama alatt megfelelő körű és fedezeti mértékű biztosításokkal (baleset-, élet-, vagyonbiztosítások, illetve felelősségbiztosítás) rendelkezzen.
   3. A Vállalkozó köteles a tevékenységére vonatkozó olyan felelősségbiztosítási szerződést kötni - vagy a meglévő biztosítását kiterjeszteni – amely 5 millió Ft/káresemény, 15 millió Ft/év értékben biztosít fedezetet a Keretmegállapodás hatálya alá eső vállalkozói magatartással okozott károkra. A felelősségbiztosítás kedvezményezettjeként a Vállalkozó a Megrendelőt köteles megjelölni. A jelen pont szerinti felelősségbiztosítási kötvény a Keretmegállapodás 5. számú melléklete, melynek megléte a Keretmegállapodás aláírásának feltétele.
   4. A felelősségbiztosítás megléte nem zárja ki, illetve nem korlátozza a Vállalkozónak a Keretmegállapodás szerinti egyéb helytállási kötelezettségét, illetve felelősségét.
   5. Megrendelő jogosult a felelősségbiztosítás(ok) meglétét jelen szerződés hatálya alatt ellenőrizni. Vállalkozó köteles a biztosítás(ok) körülményeiben bekövetkezett bármilyen változásról a Megrendelőt haladéktalanul írásban tájékoztatni.
2. **A Keretmegállapodás megszűnése**
   1. Jelen Keretmegállapodás megszűnik

- a 4. pontban meghatározott időtartam lejáratával a Keretmegállapodásban foglaltak maradéktalan teljesítésével

- a Megrendelő felmondásával vagy elállásával a 12.2. pontban foglaltak szerint,

- ha azt a Fél a másik Fél súlyos szerződésszegése miatt azonnali hatályú felmondással megszünteti a 12.3. pontban foglaltak szerint.

Jelen Keretmegállapodást a Vállalkozó nem jogosult rendes felmondással megszüntetni.

* 1. A Vállalkozó tudomásul veszi, hogy a Kbt. 143. § (1) bekezdésében foglalt esetekben a Megrendelő jogosult, a Kbt. 143. § (2) bekezdésében foglalt esetben köteles a Keretmegállapodást felmondani, vagy attól a Ptk.-ban foglaltak szerint elállni, illetve a Kbt. 143. § (3) bekezdésében foglalt esetekben jogosult és köteles a Keretmegállapodást felmondani. A Keretmegállapodás felmondása esetén a Vállalkozó a Keretmegállapodás megszűnése előtt már teljesített szolgáltatások szerződésszerű pénzbeli ellenértékére jogosult.
  2. Bármelyik Fél súlyos szerződésszegése esetén a másik Fél jogosult a Keretmegállapodást azonnali hatállyal írásban felmondani. Súlyos szerződésszegésnek minősül különösen, de nem kizárólagosan ha

a) a Vállalkozó késedelmes teljesítése miatt a fizetendő késedelmi kötbér eléri a kötbérmaximumot

b) a Vállalkozó a hibás teljesítése miatt 3 alkalommal érvényesített hibás teljesítési kötbért követően a Vállalkozó újból hibásan teljesít

c) a Vállalkozó által nyújtott szakmai, műszaki színvonal igazoltan nem megfelelő

d) a Vállalkozó alapos ok nélkül megtagadja a teljesítést, vagy kötelezettségeinek teljesítését jogsértő módon megszakítja, vagy szakmai érvekkel igazolható, hogy azokat csak elégtelenül vagy egyáltalán nem, vagy olyan számottevő késéssel tudja elvégezni, hogy a teljesítés emiatt a Megrendelőnek már nem áll érdekében,

e) a Vállalkozó megsérti az alvállalkozó igénybevételére vonatkozó előírásokat

f) a Vállalkozó súlyosan vagy ismételten megszegi az általános foglalkoztatási, munkavégzési, munkavédelmi, illetve szervezési rendre vonatkozó előírásokat, valamint minőségbiztosítási vagy környezetvédelmi előírásokat,

g) a 11.3. pont szerinti felelősségbiztosítás nem áll rendelkezésre, vagy Vállalkozó a 11.5 pont szerinti tájékoztatási kötelezettségét elmulasztja,

h) a Vállalkozóval szemben felszámolási eljárás indul, vagy egyéb okból fizetésképtelenné válik, elhatározza jogutód nélkül megszűnését, vagy a Megrendelő írásos engedélye nélkül átruházza a jelen megállapodásból eredő jogait és kötelezettségeit,

i) Vállalkozót törlik a kivitelezői névjegyzékből, kivitelezési jogosultságát felfüggesztik, vagy a szerződésszerű teljesítéséhez szükséges egyéb feltétel nem teljesül,

j) a Megrendelő a munka szerződésszerű, hiba-, és hiánymentes elvégzése esetén a teljesítés igazolását indoklás nélkül megtagadja.

* 1. A Keretmegállapodás bármely okból történő megszűnése esetén a Felek 15 napon belül elszámolnak egymással. Az elszámolás keretében a Vállalkozó köteles a Megrendelőnek a folyamatban lévő munkákat átadni, illetve a Megrendelő által rendelkezésre bocsátott, vagy a teljesítés során keletkezett iratokat, adathordozó eszközöket, illetve a munkavégzés folytatásához szükséges munkadokumentációt költségmentesen vissza- illetve kiszolgáltatni. Ezen vissza- illetve kiszolgáltatási igénnyel szemben Vállalkozót nem illeti meg visszatartás joga.

1. **Egyéb rendelkezések** 
   1. Jelen Keretmegállapodással, illetve az adott közbeszerzésre vonatkozó Megrendeléssel kapcsolatos nyilatkozatok megtételére kizárólag írásban kerülhet sor, amelyek kézbesítése személyes átadás-átvétel útján, faxon, e-mailben vagy tértivevényes ajánlott postai küldeményként történhet.   
      A Vállalkozó postázási címének változása esetén az új cím bejelentéséig a régire küldött levelek akkor is kézbesítettnek tekintendők és joghatályosak, ha a küldemény tértivevénye „nem kereste”, „elköltözött”, „címzett ismeretlen” vagy más hasonló tartalmú jelzéssel érkezik vissza.
   2. A Keretmegállapodás, illetve az adott közbeszerzésre vonatkozó Megrendelések teljesítése során folytatandó egyeztetésekre a Felek az alábbi személyeket jelölik ki kapcsolattartásra, és vállalják, hogy e személyek, illetve elérhetőségeik változása esetén arról haladéktalanul, írásban értesítik egymást.
      1. A Megrendelő részéről:

**Dr. Farbaky Péter** főigazgató (teljes körűen)

Tel.: +36-1/487-8801

E-mail: [btm@mail.btm.hu](mailto:btm@mail.btm.hu), [farbaky.peter@mail.btm.hu](mailto:farbaky.peter@mail.btm.hu)

Postázási cím: 1014 Budapest, Szent György tér 2. – Főigazgatóság

**Dr. Endrődi Anna** mb. régész főigazgatóhelyettes (régészeti kérdések, teljesítés, teljesítésigazolás kiállítása)

Tel.: +36-1/487-8816

E-mail: [anna.endrodia@gmail.com](mailto:anna.endrodia@gmail.com)

Postázási cím: 1014 Budapest, Szent György tér 2. – Főigazgatóság

**…………………** BTM osztályvezető Ásatási Projektiroda (teljesítés, teljesítésigazolás kiállítása)

Tel.: +36-1/487-8816

E-mail: [asatas@mail.btm.hu](mailto:asatas@mail.btm.hu)

Postázási cím: 1014 Budapest, Szent György tér 2. - Ásatási Projektiroda

**…………………** BTM műszaki koordinátor (műszaki kérdések, teljesítés, teljesítésigazolás kiállítása)

Tel.: +36-1/487-8836

E-mail: [asatas@mail.btm.hu](mailto:asatas@mail.btm.hu)

Postázási cím: 1014 Budapest, Szent György tér 2. - Ásatási Projektiroda

* + 1. A Vállalkozó részéről:

**…………………………….** (teljes körűen)

Tel.: …………………………………………

E-mail: …………………………………………

Postázási cím: …………………………………………

**…………………………….** felelős műszaki vezető

Tel.: …………………………………………

E-mail: …………………………………………

NÜJ szám: …………………………………………

Postázási cím: …………………………………………

* 1. Vállalkozó köteles a teljesítés során tudomására jutott információkat, adatokat a Keretmegállapodás időtartama alatt és annak megszűnését követően is – a vonatkozó jogszabályi előírások megtartásával – bizalmasan kezelni, azokat úgy megőrizni, hogy arról harmadik, illetéktelen személy tudomást ne szerezhessen, és mindezt köteles valamennyi alkalmazottjától, illetve a teljesítésbe bevont alvállalkozójától azonos feltételekkel megkövetelni. Vállalkozó a titoktartási kötelezettsége alól csak a Megrendelő írásbeli felmentése, illetve jogszabály vagy hatóság kötelező rendelkezése esetén mentesül.
  2. Vállalkozó kijelenti, hogy vele, alkalmazottjával, vagy a teljesítésbe bevont alvállalkozójával szemben a Kbt.-ben, valamint az építésügyi és az építésüggyel összefüggő szakmagyakorlási tevékenységekről szóló 266/2013. (VII. 11.) Korm.rendeletben foglaltak szerinti összeférhetetlenségi ok nem áll fenn.

A jövőben felmerülő esetleges összeférhetetlenségi ok felmerülése esetén a Vállalkozó köteles a Megrendelőt haladéktalanul tájékoztatni és az összeférhetetlenséget megszüntetni

* 1. A Kbt. 136. § (1) bekezdés b) pontja alapján a Vállalkozó köteles a szerződés teljesítésének teljes időtartama alatt tulajdonosi szerkezetét Megrendelő számára megismerhetővé tenni és a Kbt. 143. § (3) bekezdése szerinti ügyletekről a Megrendelőt haladéktalanul értesíteni.

* 1. A Keretmegállapodás aláírásával a Vállalkozó kijelenti, hogy a Keretmegállapodás megkötésére jogosult, harmadik személyekkel e tárgyban kötött szerződéseivel a Keretmegállapodás nincs ellentmondásban.
  2. A Keretmegállapodás aláírásával a Vállalkozó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül.

A Vállalkozó tudomásul veszi, hogy amennyiben a Megrendelő a Keretmegállapodás hatálya alatt tudomást szerez arról, hogy a Vállalkozó a szerződéskötés időpontjában nem minősült átlátható szervezetnek, a Megrendelő a Keretmegállapodástól kártalanítási kötelezettség nélkül elállhat és a Vállalkozó részére teljesített kifizetéseket visszaköveteli.

A Megrendelő a Keretmegállapodást azonnali hatállyal kártalanítási kötelezettség nélkül felmondhatja, ha a Keretmegállapodás megkötését követően a Keretmegállapodás hatálya alatt beállott körülmény folytán a Vállalkozó már nem minősül átlátható szervezetnek.   
A Vállalkozó köteles az átláthatóságával összefüggő, e minőségét megalapozó adatokban a Keretmegállapodás hatálya alatt bekövetkező változásokat öt munkanapon belül bejelenteni a Megrendelőnek, amely bejelentési kötelezettség elmulasztásából eredő valamennyi kárért a Vállalkozó teljes felelősséggel tartozik.

* 1. Jelen Keretmegállapodás kizárólag a Kbt. 141. § előírásai szerint a Felek közös megegyezésével, írásban módosítható.

A Felek nyilvántartott szervezeti adataiban, így különösen a székhelyében, képviselőiben, bankszámlaszámában bekövetkező változás, továbbá a kapcsolattartók adataiban bekövetkező változásra a Kbt. 141. § (4) bekezdés a) pontja irányadó.

A fenti változásokról az érintett Fél a másik Felet – az eset körülményeitől függően – vagy előzetesen írásban vagy a változás bekövetkezését követő 8 napon belül köteles értesíteni. A változás bejelentésének elmulasztásából eredő következményekért a másik Fél nem felel.

* 1. A külföldi adóilletőségű Vállalkozó köteles a Keretmegállapodáshoz a Kbt. 136. § (2) bekezdés szerint arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.
  2. A Felek a Keretmegállapodásból eredő esetleges jogvitáikat elsősorban tárgyalásos úton rendezik, ennek eredménytelensége esetén a jogvitára a Megrendelő székhelye szerinti bíróság kizárólagos illetékességét kötik ki.
  3. A Keretmegállapodás elválaszthatatlan részét képezik az alábbi dokumentumok:

- 1. sz. melléklet: a Megrendelő közbeszerzési eljárásának eljárást megindító felhívása

- 2. sz. melléklet: a közbeszerzési eljárásban rendelkezésre bocsátott közbeszerzési dokumentumok, az azok részét képező műszaki leírás, illetve a közbeszerzési eljárás során adott esetleges kiegészítő tájékoztatások

- 3. sz. melléklet: a közbeszerzési eljárásban a Vállalkozó által benyújtott és a Megrendelő által elfogadott ajánlat

- 4. sz. melléklet: a Vállalkozó nyilatkozata a szerződés teljesítésében részt vevő alvállalkozókról

- 5. sz. melléklet: a Vállalkozó felelősségbiztosítási kötvénye

* 1. A Keretmegállapodásban nem szabályozott kérdésekre a magyar jog, különösen az alábbi jogszabályok rendelkezései irányadóak:

- 2013. évi V. törvény a Polgári Törvénykönyvről,

- 2015. évi CXLIII. törvény a közbeszerzésekről,

- 2001. évi LXIV. törvény a kulturális örökség védelméről,

- 266/2013. (VII. 11.) Kormányrendelet az építésügyi és az építésüggyel összefüggő szakmagyakorlási tevékenységekről,

- 496/2016. (XII. 28.) Korm. rendelet a kulturális örökség védelmével kapcsolatos szabályokról

- 13/2015. (III. 11.) MvM rendelet a régészeti lelőhely és a műemléki érték nyilvántartásának és védetté nyilvánításának, valamint a régészeti lelőhely és a lelet megtalálója anyagi elismerésének részletes szabályairól,

- 14/2015. (III. 11.) MvM rendelet a nagyberuházást megelőző régészeti feltárás végzésére jogosult intézmények és a feltárásban alvállalkozóként részt vevő szervezetek akkreditálásának szabályairól és eljárásrendjéről,

- 322/2015. (X. 30.) Korm. rendelet az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól

- valamint az egyéb vonatkozó szakági jogszabályok.

Felek jelen Keretmegállapodást, annak elolvasása és értelmezése után, mint akaratukkal mindenben megegyezőt, jóváhagyólag írják alá.

Budapest, . ……………………………..

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Budapesti Történeti Múzeum**  **Dr. Farbaky Péter**  **főigazgató**  Megrendelő | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **……………………………………**  **…………………………..**  **……………………..**  Vállalkozó |
| Az államháztartásról szóló törvény végrehajtásáról szóló 368/2011. (XII. 31.) Korm. rendelet 55. § (1) bekezdésére tekintettel a pénzügyi ellenjegyzés tényét a BTM tekintetében 2017. ……………………………….…. napján igazolom:  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Budapesti Történeti Múzeum**  Szabóné Forgács Erika  Gazdasági Igazgató  Megrendelő |  |